Potenciálne vedľajšie účinky lieku Oprazole pri dlhodobom užívaní a vyšších dávkach.
Pekný deň, lekárka mi predpísala Oprazole 2x20mg denne 3 mesiace brať a potom mesiac 1x20mg...pre vrediky na žalúdku a Reflux, pýtam sa na liek na jeho časté vedľajšie účinky ato konkrétne vytvorenie beníngnych nádorov na žalúdku. Mám obavy či sa mi to nemôže spraviť, keď beriem tak vysoké dávky. Ď.
Dobrý deň,
ďakujeme za Vašu otázku.
Počas liečby liekom Oprazole, tak ako v prípade iných liekov, sa môžu vyskytnúť jeho vedľajšie účinky. Všetky doposiaľ pozorované možné vedľajšie účinky lieku sú uvedené v písomnej informácii pre používateľa. Výskyt vedľajších účinkov je individuálny a nedá sa predpokladať, či sa vyskytnú práve vo Vašom prípade a o ktoré vedľajšie účinky sa môže jednať. Uvedené dávkovanie je v rámci terapeutického dávkovania a pokiaľ lekár rozhodol o nutnosti užívania tohto lieku, spravil tak na základe prínosu liečby a zvážil možné riziká, preto je potrebné dodržiavať jeho odporúčania.
Pokiaľ však máte obavy, je potrebné o danej skutočnosti informovať predpisujúceho lekára.
Prajem všetko dobré.
S pozdravom
Mgr. Emma Halás Haluščíková